Dié $1 miljard is vir Covid-19-hulp | Netwerk24
Dié $1 miljard is vir Covid-19-hulp
Deur Dr. Chris Jones, Stellenbosch 16 Augustus 2020 00:05
Dr. Chris Jones, Stellenbosch, skryf:
My artikel "Stuit nou orgie van rykdom" wat verlede week op hierdie blaaie verskyn het, het betrekking.
In die artikel verwys ek na 'n berig in The Washington Post oor die vrygewigheid van die 50 rykste Amerikaners en hul families – dat hul gesamentlike netto waarde sowat $1,6 duisend miljard is, en hul skenkings, in elk geval dié wat bekend is, ongeveer $1 miljard beloop, wat minder as 0,1% van hul totale welvaart vorm.
Die wyse waarop die artikel geredigeer is, mag die indruk laat dat dit hulle totale skenkings per jaar verteenwoordig. Dié bedrag het egter net betrekking op hul skenkings vir Covid-19-verligting en gepaardgaande welwillendheid.